TAKUNI เซ็น MOU ขายโรงไฟฟ้า “เวลล์ โคราชฯ” ให้ PSTC
TAKUNI เซ็น MOU ขายโรงไฟฟ้า "เวลล์ โคราชฯ" ให้ PSTC
1 มิ.ย. 2559

บริษัท ทาคูนิ กรุ๊ป จำกัด (มหาชน) หรือ TAKUNI ระบุว่าที่ประชุมคณะกรรมการบริษัทเมื่อวันที่ 9 พ.ค.59 อนุมัติให้บริษัท นิวแมน กรีน จำกัด ซึ่งเป็นบริษัทย่อย ลงนามในสัญญามัดจำการซื้อขายหุ้น (MOU) ของบริษัท เวลล์ โคราช เอ็นเนอร์ยี จำกัด (เวลล์ โคราช) กับบริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC โดยมีเงื่อนไขว่านิวแมน กรีน ซึ่งเป็นผู้ขายจะต้องจัดหาข้อมูลที่เพียงพอภายใน 45 วัน เพื่อใช้ประกอบการตรวจสอบความถูกต้องของข้อมูล (Due Diligence) แก่ PSTC ซึ่งเป็นผู้ซื้อ และไม่เปิดเผย MOU หรือข้อมูลใดๆ ต่อบุคคลภายนอก จนกว่า PSTC จะประชุมคณะกรรมการบริษัทเพื่ออนุมัติการซื้อในวันที่ 31 พ.ค.59 ที่ผ่านมา